Kanañ - Wikipedia

# Kanañ

### Diwar Wikipedia, an holloueziadur digor

Ar pennad-mañ n'eo ket peurechu c'hoazh ; ma fell deoc'h labourat warnañ deuit da welout ha lakait hoc'h ali e pajenn ar gaozeadenn.

Kanañ, evel komz, a dalv implij ar vouezh, unan eus perzhioù gouenn an dud eo eta.

Nemet ne vez ket implijet heñvel en daou zegouezh. An hini a gomz a glask lavarout traoù ha bezañ komprenet gant an hini a selaou; an hini a gan a glask kanañ brav ha plijout d'an hini a selaou.

Un arz eo ar c'han, evel al livañ, pa'z eus ennañ ampartiz hag ijin war un dro.

## [kemmañ] Kan al loened

Loened zo a gan ivez: laboused dreist-holl, hag ivez skrilhed, balumed. Met ne dalv ket o c'han-se nemet da ziskouez ezhommoù , ha n'eo ket da grouiñ.

Koulskoude n'eus ket par d'an dud da lakaat en o c'han traoù disheñvel a bep seurt, evel sonioù pinvidik ha gwevn, ijin, santimantoù

## [kemmañ] Binvioù ar c'haner

Ar genoù ha kerdin ar vouezh eo binvioù ar c'haner. ganto eo gouest eo da ober sonioù kemmus hervez e ijin hag e faltazi.

## [kemmañ] Mennad ar c'han

A-bouez eo ar c'han en istor kevredigezhioù an dud. Kanañ a ra an dud evit o flijadur, evit ankounac'haat ar boan pa vezont o labourat (o labourat a-gevret alies) evit seveniñ lidoù o relijion a-wechoù, met ober gant ar c'han a zo bet ivez un arz priziet-tre a-hed ar c'hantvedoù.

## [kemmañ] Brud ar ganerien

N'eo ket heñvel brud ar ganerien hiziv ouzh hini dec'h.

A-raok ar skingomz ne vezent anavezet nemet gant ar re a selaoue anezho e tier tud pinvidik, pe e tier arbennik: c'hoariva, opera, pe ilizoù ha chapelioù a-wechoù.

Brud o deus ar ganerien a vicher hiziv dre ar skingomz, ar skinwel, ar pladennoù a werzhont, hag ar c'helaouennoù a bep seurt a ziskuilh gant piv e kouskont pe petra a soñjont eus ar politikerezh.

## [kemmañ] Deskiñ

Treuzkaset e vez arz ar c'han dre an drevezerezh peurliesañ, met desket e vez ivez e skolioù-sonerezh.

## [kemmañ] Kan ha barzhoniezh

Implijet e vez alies ar ger kanañ evit ober anv eus dibunañ barzhonegoù, hagar ger kan e-lec'h barzhoniezh.

## [kemmañ] Gerioù deveret diwar ar wrizienn "kan"

- Kan
  - Kan-bale
  - Kan ha diskan
  - Kan-iliz
  - kan-plaen

- Kanadeg
- Kanadenn
- laz-kanañ
- Kanaouenn
  - Kanaouenn-santel, pe kantik
  - Kanaouenner

- Kanenn
  - kanenn-veur

- kaner
  - kanerezh

- kaniri
- kanmeuliñ, gwelout meulgan

### [kemmañ] Gant ur rakger

- beuregan
- c'hoarigan
- meulgan
- klemmgan
- kengan
- telenngan
- lugan
- meurgan
- diskan
- mouskan
- nozkan

## [kemmañ] Gerioù kar dre ar ster

- gwerz

- son (mouezh)
  - sonerezh
  - skol-sonerezh

- ton

Adtapet diwar "http://br.wikipedia.org../../../k/a/n/Kana%C3%B1.html"

Rummadoù ar bajenn: Kan | Mouezh | Labour a Chom

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- English